楊岳 (蒼山縣公)

楊岳（567年613年－7月16日），字浮丘，弘農郡華陰縣（今陝西省華陰市）人，出自弘農楊氏越公房，北周、隋朝官員。

## 生平

北周平定北齊時，楊岳跟隨異母大哥楊素進攻北齊，立下戰功。大象二年（580年），尉遲迥發動叛亂時，楊素擊敗滎州刺史宇文胄的叛軍，封清河郡公，楊素的臨貞縣公爵位轉給楊岳。開皇元年五月三日（581年6月20日），楊岳獲封遂州蒼山縣開國公，食邑一千三百戶。開皇二年（582年）六月，楊岳出任右武衛右親衛。仁壽二年（602年）正月，楊岳母親蕭妙瑜去世，楊岳為母親守喪。大業元年（605年）二月，楊岳出任衛尉寺丞。大業四年（608年），楊岳出任京兆萬年縣縣令。楊素去世後，楊岳經常勸說侄子楊玄感要小心謹慎。太子太保、司空、宋國公賀若弼是楊岳的姑表兄，楊岳通過賀若弼上奏隋煬帝楊廣，請求如果楊玄感造反，自己能像鍾毓不受鍾會謀反株連一樣。大業九年（613年）六月，楊玄感起兵反對隋煬帝，楊岳被關進京城監獄。隋煬帝當時在遼東戰場前線，想起楊岳有諫言，派遣使者下敕令赦免楊岳一房，使者還沒回到長安，楊岳於六月廿四日（613年7月16日）被處死，時年虛歲四十七，楊岳的兒子們都得到赦免。隋煬帝得知楊岳已死後，詔令說：「已故萬年縣縣令楊岳，深明大義，天性赤誠，他的哥哥梟素隱藏兇惡之心，楊岳經常上奏陳述，確實有先見之明，應該免於連帶受罰，以表彰臣子的節操。」隋煬帝又命令改葬楊岳。大業十年甲戌四月戊辰朔十七日（614年5月30日），楊岳葬於大興縣洪固鄉之原。唐朝顯慶元年歲次景辰三月乙丑朔九日癸酉（656年4月8日），楊岳改葬於雍州萬年縣黃台鄉少陵原。

## 家庭

### 曾祖

- 楊鈞，北魏司空、文恭公

### 祖父

- 楊暄，北魏度支尚書、華州刺史、臨貞忠公

### 父母

- 楊敷，北周大將軍、蒙汾二州刺史、臨貞忠壯公
- 蕭妙瑜，梁武帝蕭衍孫女，征西將軍、太尉、假黃鉞、丞相、武陵獻王蕭紀之女，封淮南公主

### 兄弟姐妹

- 楊素，隋朝太尉、楚景武公
- 楊約，隋朝金紫光祿大夫、淅陽郡太守、修武縣公
- 楊操，北周右胥附上士
- 楊戾，北周華州主簿
- 楊慎，隋朝義安侯
- 楊氏，嫁隋朝上大將軍、遷州刺史、武喜縣公獨孤陀

### 夫人

- 京兆韋氏，西魏尚書右僕射、大司空，隋朝太傅、雍州牧、相衛十二州總管、鄖襄公韋孝寬孫女，隋朝毛恆二州刺史、滑國定公韋壽之女，唐朝貞觀十五年十二月廿四日（642年1月30日）在私人住宅中去世

### 子女

- 楊弘禮，唐朝金紫光祿大夫、兵部尚書、清河郡公
- 楊弘義，唐朝魯王府司馬、隆州長史
- 楊弘文，唐朝祠部屯田郎中
- 楊弘武，唐朝吏部郎中、太子中舍人

### 孫子

- 楊元嗣，楊弘禮之子

## 墓誌

共兩方墓誌，均於2009年入藏大唐西市博物館。

君諱岳，字浮丘，弘農華陰人也。傳山河者五公，庸勳茂於西漢；補袞台者四世，名德盛於東都。在魏見客禮之優，居晉有阿衡之重。布諸方冊，可略而言。曾祖鈞，魏司空，文恭公。祖暄，度支尚書，華州刺史，臨貞忠公。父敷，大將軍，蒙、汾二州刺史，臨貞忠壯公。兩魏分爭桑之境，河汾寔燔燧之郊。疆埸有彼此之機，誠義無苟全之地。握節不撓，義冠幽明。維君纘積慶之基，承累德之冑，馥芝蘭之秀氣，發剖瑩之光采。小年而有大成，弱齡而標重器。公孫公子，譽滿當時。開皇元年五月三日，封遂州倉山縣開國公，食邑一千三百戶。迴授一子，非無追遠之恩；澤流支庶，且見念功之寵。二年六月，蒙任右武衛右親衛，入親臥內，出衛軒陛。自非蔭籍高華，罕得膺斯俊選。仁壽二年正月，丁太夫人蕭氏憂。夫人，梁武帝之孫，武陵王之長女也，年十有三，封淮南公主。幼稱婉慧，夙擅母儀，茲訓之道既弘，孝愛之情斯切。及在苫廬，殆將滅性。大業元年二月，擢爲衛尉寺丞。秦置，交戟植鎩之便繁；八屯漢制，警夜巡晝之伺察。豈止審其印信，賦彼不時，嚴其候衛，箴斯暴猝。大業四年，出爲京兆萬年縣令。王畿屬邑，帝京近隧，櫟陽獻公之築高陵，太上所宮，右戚是居，當今未易，左輔舊治，自古雲難。非君利銜，未見其可。遂得田餘滯穗，路有遺金，民變其風，帝簡其績。方騰鴻漸，庶展鵬搏。豈圖釁起黎陽，妖興子姓，既羅（罹）國討之憲，遂緣衆棄之禍。大業九年六月廿四日，奄從非命，時年卌有七。嗚呼哀哉！初君異母兄素，任重朝端，富擅山海。奸慝潛於養鴆，寵賂彰乎鑄蛇。而君深懼阽危，每非聚斂。鍾毓鍾會，屢有挾術之公言；王惠王鑒，非無甫田之私鬩。皇上哀矜折獄，大明誅賞，念楊瑤不坐之表，思祖納弗協之辭，爰發明詔，蠲其釁藉。詔曰：「故萬年縣令楊岳，深識大義，夙秉至誠。其兄梟素，包藏凶惡，每經奏陳，實爲先見。宜免緣坐，以彰臣節。」仍令改葬。於是龍鍾稚子，始有主祭之庭；婉孌孀妻，方展衰粗之制。以十年太歲甲戌四月戊辰朔十七日，改殯於大興縣洪固鄉之原，禮也。慘挽鐸之哀淒，儼帷巟之容裔，攀如慕之嬰號，卷苞遣之賓祭，知若敖之不餧（餒），且伯有之非厲。乃爲銘曰：

台階麗天，岳牧鎮地。猗歟洪族，世隆其位。不惑去三，慎知畏四。喉舌龍作，襟帶鶚視。繼體岐嶷，尤鍾俊異。是曰奇才，足稱偉器。謝?勳冑，袁隗德門。薰心雖厲，結氣俄冤。籬庭何及，牆門徒誼。明明在上，顧録讜言。氏復三姓，塋遷九原。蔀家赤族，賴我斯存。

顯慶元年（656年）誌：

隨萬年縣〔令〕蒼山縣開國公楊君墓誌銘並序

公諱岳，字浮丘，弘農華陰人。有周之苗裔也。伯僑因胙土而命氏，赤泉立懋勣以飛名。四葉袞章，東漢稱其望族；百揆時敘，西晉著其門伐。自茲以降，代有名德。曾祖鈞，魏司空，文恭公。談叢理窟，義府儒宗。行成模楷，言爲軌則。祖暄，魏度支尚書，臨貞忠公。志標弘雅，材惟棟幹。天爵有傳，公望見稱。父旉，大將軍，臨貞忠壯公。風調標舉，器岸雄傑。蹈高節以徇名，不苟免以虧義。公氣量純深，識度宏遠。恂恂以養正，汪汪以全德。見人之過，若在諸身；聞人之善，有如不及。卑以自安，弱不好弄，是以望其門者，不測其牆仞；窺其室者，莫辯其波瀾。忠壯公者，言牧西河，密邇鄰寇。固守累載而援兵斯絕，既沒虜庭而始終不撓。公痛深陟岵之望，每切戴天之酷。公之長兄太尉、楚景武公，以倜儻之材，受專征之任。平齊之役，公預在戎麾，軍謀戰功，爲當時之最。以勳勣居多，封蒼山縣開國公。逮皇隨革命之後，而景武當權衡之寄，勢傾朝野。公以身軌物，靜退是先，以大業中年，乃降敕授公雍州萬年縣令，非其好也。粵奉綸言，故不敢不當其職。此邑地粵秦中，望隆天府，權豪貴戚，是稱難御。公撫之以禮義，威之以刑罰，弦韋備舉，小大以情，時人以爲忠厚而幹蠱，仁惠而嚴肅。用之則行，見之於公矣。及乎哲兄雲亡，立長斯及，邦家之嗣，其惟禮部尚書楚國公玄感乎。公每以謙遜爲言，卑恭是誡，而玄感自以門著勳庸，材兼文武，知進而不知退，知存而不知亡，但識隨氏之數鍾百六，不知天命有歸。公愛極猶子，慮深邦族，言之不用，方籌以全之。公外祖乃梁征西將軍、太尉、假黃鉞、承（丞）相、武陵獻王其人也，而太子太保、司空、宋國公，有隨之日，任居內史，門惟姻戚，即公之外氏之親。乃因太保，言之於隨帝，有如鍾毓之事雲。及玄感之作逆也，公時在關中，隨煬方旋遼左，以公嘗有忠諒之言，是以特有別敕，一房獲免。道阻且遠，竟無雲及。以大業九年六月廿四日薨於京師。嗚呼哀哉！惟公稟慶弈葉，載德蟬聯，三事復太尉之高門，七葉邁金張之前烈。夙擅學植，早標辭彩，貴而能降，辯而能訥，不以臧否忤物，不以伐閲淩人。生鼎鉉之宗，無心於貴仕；居會昌之運，有志於恬泊。同子文之明鑒，赦宥不逮於生前；得吳札之風規，令望徒擅於身後。降年與善，何其爽歟。夫人韋氏，京兆杜陵人也。魏尚書右僕射、大司空，隨太傅、雍州牧、相衛十二州總管、鄖襄公之孫，隨毛恆二州刺史、滑國定公之女也。分枝公族，稟質陰衹。六行必稱，無待箴誡；四德爰備，非因圖史。蒼山公奇材碩德，見重當年。眷彼好逑，言歸於楊氏。既而蘋藻聿修，閨門載穆，德流邦政，譽宣中表。及乎遭猶子之坐，逮隨季而流離。長子柱國、中書侍郎、太府卿、清河公等，莫不文吏兼資，學行具美。俯拾金紫，自致青雲。並以斷織□訓，徙居成業。俄而風樹不停，奄辭榮養。以貞觀十五年十二月廿四日薨於私第。大子弘禮，故金紫光祿大夫，兵部尚書；第二子弘義，魯王府司馬，隆州長史；第三子故弘文，祠部、屯田郎中；第四子弘武，吏部郎中，太子中舍人；嫡孫元嗣等。永惟積粟萬鍾，切寒泉之孝思；未臻遠日，痛仁昆之遽亡。爰以顯慶元年歲次景辰三月乙丑朔九日癸酉，龜筮葉從，遷厝於雍州萬年縣黃臺鄉少陵原。式陳芳烈，乃作銘云：

高掌際天，長河帶地。量藴岳瀆，才標秀異。惟此華宗，積祉莫二。文武迭襲，台袞相次。司空雅正，識度淳確。偉矣尚書，體茲沖邈。粵惟貞壯，瓌才卓犖。孝實天姿，忠非植學。公之挺質，逖矣不群。道深弘裕，氣逸風雲。晦斯榮寵，馥此蘭薰。如愚睿質，朝隱清芬。進退存亡，歸諸上哲。既號知子，亦稱全節。鍾毓前規，智果往烈。貽厥有在，宗祧無滅。猗歟懿室，出自華宗。瑟琴斯敬，蘋藻惟恭。柏舟成德，平反是蹤。學著三徙，才兼八龍。與善徒棄，降年多爽。過隙不留，光陰遂往。青烏葉吉，永言泉壤。蒿里日沉，松門雲上。丹旐逶遲，靈轜載路。哀輓悽切，騑驂顧步。逝川無返，白日雲暮。恨結寒泉，悲深風樹。